ZAPISNIK S JAVNE RASPRAVE PAZI(N) PRORAČUN!
u mjesnom odboru Lindar održane
05. lipnja 2019. godine s početkom u 20.00 sati

Raspravi prisustvuju:
1. Igor Bajok – moderator,
2. Elvis Kliman – pročelnik Upravnog odjela za komunalni sustav, prostorno uređenje i graditeljstvo
3. Maja Stranić Grah – pročelnica Upravnog odjela za gospodarstvo, financije i proračun

[bookmark: _GoBack]Na raspravu se odazvalo 20 mještana. 
Igor Bajok uvodno predstavlja novine u provedbi projekta. Građani u mjesnom odboru Lindar odlučuju o iznosu od 100.000,00 kn u dvogodišnjem ciklusu projekta na način da se prijedlozi prikupljaju izravno tijekom rasprava po mjesnim odborima, a ne kao do sada dostavom obrasca na adresu Grada Pazina. Na jesen će se ponovno održati rasprave po mjesnim odborima i tada će mještani glasati o najpotrebnijim komunalnim akcijama.

Maja Stranić Grah je potom prezentirala prijedloge komunalnih akcija iz prethodnih godina koje nisu izglasane i koje bi mogle biti uvrštene u prijedloge ove godine:
· postaviti ležeće policajce od nogometnog igrališta do groblja u Lindaru
· Uređenje postojećeg dječjeg parka - postavljanje tobogana, vrtuljka i sprave s oprugama – park kod groblja Lindar
· Postavljanje 1 rasvjetnog tijela – Linarski katun kbr. 53a
· Postavljanje dječjeg igrališta (klackalica, ljuljačka i tobogan) – Lindarski Katun kod boćališta
· Asfaltiranje dijela ceste oko 50 m – od Katuna Lindarskog prema Jašići
· Asfaltiranje dijela ceste oko 50 – 100 m – od Katuna Lindarskog prema Zabrežani
· Postavljanje 2 rasvjetna tijela – Lindarski Katun na samom ulazu u naselje iz pravca Pazina (tri novoizgradene kuce uz cestu)
· Proširenje javne rasvjete u naselju Ivoli - neosvjetljeni prilaz novoizgrađenom dijelu Ivoli te prilaz pilani 
· Nabava 150 PVC stolica – za potrebe mjesne proslave Mohorova
· Nabava prefabriciranog objekta (limena garaža) za spremanje opreme (mještani bi sami organizirali prijevoz i postavljanje) - Lindarski Katun na k.č. 6642/1, k.o. Lindar

Maja Stranić Grah je nadalje nabrojala male komunalne akcije koje su izglasane i provedene prethodnih godina.

Nakon toga su prisutni iznijeli prijedloge komunalnih akcija o kojima će se glasati tijekom naredne rasprave.

1. Dovršetak radova u prostorijama MO Lindar (elektro radovi, sanacija zidova, klupčice, farbanje zidova)
2. Spajanje na kanalizaciju zgrade MO Lindar 
3. Forteca  – projektna dokumentacija za uređenje javne površine ispred crkve (konzervatori)
4. Lindar skretanje za igralište – postaviti ivičnjake uz cestu 
5. Rješavanje problema otvorenog upojnog bunara na cesti
6. Popunjavanje javne rasvjete – od škole prema Lindarskom križu, 
7. Lindarski križ – postavljanje javne rasvjete na skretanju za Žminj, prometno rješenje  D64 prema Žminju i Gračišću 
8. Vila Baxa – sanacija ostatka zida, uključujući i voltu
9. Postavljanje dječjeg igrališta Katun Lindarski – u blizini boćališta 
10. Postavljanje javne rasvjete Katun Lindarski 
11. Asfaltiranje ceste Zabrežani – Jašići, alternativa 100 m uz kuće
12. Nabava prefabriciranog objekta (kontejner) - Katun Lindarski 
13. Sanacija nogometnog igrališta u Lindaru, zamjena žice, ograditi sa druge strane
14. Organizacija zaustavljanja školskog autobusa kraj k.br. 168 – u nadležnosti Upravnog odjela za samoupravu, upravu i društvene djelatnosti Grada Pazina, ukoliko je potrebno ugibalište – komunalna akcija.
15. Mjesno groblje Lindar – uređenje puta do kapelice (popločavanje), okoliša oko kapelice (rubnjaci), postavit izlazeće stupiće. 
16. Loža – projekt rekonstrukcije/izgradnje
17. Katun Lindarski – 4 pivska seta
18. Katun Lindarski - uređenje lokve na ulasku u selo
19. Rješavanje problema ruševne zgrade kod crkve
20. Postaviti nogostup Lindarski križ – Lindar 
21. Igralište kraj groblja – rezidba grana na stablima

Obzirom na veliki broj prijedloga vezanih uz postavljanje javne rasvjete, Elvis Kliman objašnjava da je u tijeku natječaj HABOR-a gdje bi se prijavio projekt modernizacije javne rasvjete u Gradu Pazinu (oko 1390 rasvjetnih tijela). Uštede na održavanju koje bi se na taj način postigle uložile bi se u proširenje javne rasvjete. Do rasprava koje će se održati najesen će se znati više informacija. Na području Grada Pazina treba zamjeniti 1300 -1400 rasvjetnih tijela, kroz ovaj projekt moglo bi rješiti dodatno oko 250 crnih rupa, a oko 1600 rasvjetnih tijela je predviđeno za kompletno proširenje javne rasvjete. 

Ostali komentari i prijedlozi građana:
· Razbacani kontejneri za seletivno prikupljanje otpada
· Turnić – očuvanje i sanacija kule. Elvis Kliman i predsjednik mjesnog odbora Lindar navode da je navedeno projekt Upravnog odjela za samoupravu, upravu i društvene djelatnosti Grada Pazina, te da se rješava u fazama, Ministarstvo kulture je odobrilo 100.000,00 kn bespovratnih sredstava.
· Asfaltiranje cijele ceste Zabrežani - Jašići. Maja Stranić Grah pojašnjava da Grad Pazin ima na upravljanju 240 km cesta i oko 3,9 mil. kn za održavanje što nije dovoljno za sanaciju svih cesta. Kroz razne druge investitore pokušava se također sanirati što više cesta. Elvis Kliman se nadovezuje da će cesta od kamenoloma Krase do buduće spojne ceste (Rogovići - Lindarski križ)  biti rekonstruirana uskoro.
· Sanacija betonskog dijela ceste kod Lindarskog križa, oborinska voda se slijeva u obližnje kuće jer je odvodni kanal uništen prolaskom kamiona.  
· Kanalizacija Križ Lindarski, Katun Lindarski, Bazgalji. Elvis Kliman pojašnjava da je u tijeku izrada sveobuhvatnog rješenja - studija aglomeracije u vrijednosti oko 2,8 mil. kn koju u većoj mjeri financiraju Hrvatske vode. Cilj je ove studije da svaka kuća bude sanitarno zbrinuta. S obzirom na kompleksnost, ne može se očekivati da će biti provedena kroz narednih par godina. 
· Prekomjerna brzina vožnje (kamiona) na cesti prema Lindarskom križu iz pravca Gračišća i iz pravca Bazgalji. Elvis Kliman navodi da će za državnu cestu D64 pokušati naći rješenje u suradnji s Hrvatskim cestama. 

Maja Stranić Grah na kraju rasprave navodi da će svi prijedlozi biti objavljeni na web stranici Grada Pazina i na oglasnim pločama mjesnih odbora.

Rasprava je zaključena u 21.20 sati.
